да надвишава 2,7 m.
 12.4.1.4.
 на ремарке със средна ос: в зоната пред напречната равнина, минаваща през центъра на предната ос, но не отвъд предната част на каросерията, ако има такава, за да се осигури нормалната маневреност на ремаркето.
 12.4.2.
 Когато предният край се намира на открито място с размер по-голям от 25 mm, той трябва да представлява непрекъснат вертикален елемент, който покрива цялата височина на устройството; външната и предната страна на този елемент трябва в посока назад да са с размер не по-малък от 50 mm и да са завити навътре на 100 mm, или да имат минимален радиус 50 mm, за превозни средства от категории N2 и O3, а за превозни средства от категории N3 и O4 назад да са с размер не по-малък от 100 mm и да са завити навътре на 100 mm, или да имат минимален радиус 100 mm.
 12.4.3.
 За превозно средство от категория N2 или N3, при което разстоянието от 300 mm, определено в точка 12.4.1.1, попада в кабината, устройството трябва да бъде проектирано така, че разстоянието между предния му край и командното табло в кабината да не надвишава 100 mm, като при необходимост се допуска да бъде завъртяно на ъгъл не по-голям от 45°. В този случай не се прилагат разпоредбите на точка 12.4.2.
 12.4.4.
 За превозно средство от категория N2 или N3, при което разстоянието от 300 mm, определено в точка 12.4.1.1, попада зад кабината, а устройството достига напред до 100 mm в кабината и това е избираем вариант на производителя, се спазват разпоредбите на точка 12.4.3.
 12.5. Задният край на УСЗ не може да се намира на разстояние по-голямо от 300 mm пред вертикалната равнина, която е перпендикулярна на надлъжната равнина и е допирателна към външната повърхност на гумата на колелото, разположено непосредствено отзад; за задния край на устройството не се изисква непрекъснат вертикален елемент.
 12.6. Изискванията на точки 12.4 и 12.5 са независими и не могат да бъдат комбинирани. В случай на превозно средство обаче, което има две управляеми оси, не се изисква наличието на УСЗ между тези две оси, ако надлъжното разстояние между осевите им линии не надвишава 2 100 mm.
 12.7. Предният и задният надвес на УСЗ не трябва надвишават разстоянието между връзките и центъра на плунжера, измерено по време на изпитването, предписано в точка 12.10. В случай на няколко такива разстояния не трябва да се надвишава най-голямото разстояние на изпитване.
 12.8. Долният ръб на УСЗ не трябва в нито една точка да бъде на повече от 550 mm над земята.
 12.9. Горният ръб на УСЗ трябва да бъде на не повече от 350 mm под частта на конструкцията на превозното средство, през която минава или към която се допира вертикалната равнина, допирателна към външната повърхност на гумите, като евентуалните издутини близо до земята не се вземат предвид, освен в следните случаи:
 12.9.1.
 когато равнината по точка 12.9 не пресича конструкцията на превозното средство, горният ръб трябва да бъде на нивото на товарната платформа или на разстояние 950 mm от земята, като се избира по-малкото от двете